en en cy cy cy ceb su en cy en cy es cy cy cy cy de cy en de cy en en en en en cy cy cy cy cy cy cy cy cy cy en en en cy cy cy cy cy cy cy en cy ceb su cy cy cy en en
Buddsoddi mewn Asedau i We Are Plas Madoc
Sut mae popeth yn gweithio
Canllaw I Gyd-Fynd Â’r Cynllun
Rhwydwaith y Sector Cymunedol: Cyngor
Buddsoddi mewn Asedau i We Are Plas Madoc
Hafan » Blog » Buddsoddi mewn Asedau i We Are Plas Madoc
Buddsoddi mewn Asedau i We Are Plas Madoc
Mae Buddsoddi Lleol ym Mhlas Madoc wedi cael dechrau da, ac mae llawer o brosiectau cynllun Sbarduno Newid cyntaf yr ardal eisoes ar waith.
Mae’r grŵp llywio lleol – sydd wedi dewis yr enw ‘We Are Plas Madoc’ – wedi rhoi blaenoriaeth i gynorthwyo a gwella dau o asedau mawr yr ystâd gyda’u ton gyntaf o gyllid.
Ehangu’r diwylliant chwarae egnïol
Mae’r ystâd yn gartref i faes chwarae antur sy’n arwain y byd, o’r enw ‘The Land’, sef lle wedi’i neilltuo i blant lleol gael creu, archwilio a chwarae.
Ond oherwydd toriadau cyllid, roedd dyfodol y ddarpariaeth chwarae ym Mhlas Madoc dan fygythiad. Nodwyd yn ymgynghoriad We Are Plas Madoc fod darpariaeth i blant yn un o flaenoriaethau pennaf y trigolion lleol, felly penderfynodd y grŵp ddefnyddio cyfran o’i £1 miliwn i gynorthwyo a datblygu’r gwaith chwarae sydd eisoes yn digwydd yn yr ardal.
Bydd rhywfaint o’r arian yn sicrhau bod The Land yn aros ar agor tra bo’r tîm yn ymchwilio i ffynonellau ariannol eraill, a bydd modd i’r tîm chwarae hefyd ailsefydlu’r cynlluniau chwarae yn ystod y gwyliau a’r prosiectau Chwarae Stryd drwy gydol y flwyddyn sy’n boblogaidd iawn.
Cynorthwyo’r ganolfan hamdden gymunedol
Un arall o asedau’r ystâd yw’r ganolfan hamdden – adnodd y mae’r gymuned yn berchen arno ac yn ei redeg. Cymerodd y bobl leol yr awenau pan gyhoeddodd y cyngor y byddai’n cau yn 2014.
Mae Ymddiriedolaeth Gymunedol Sblash wedi cael cyllid i gael bwyleri newydd yn lle’r hen fwyleri aneffeithlon yn y ganolfan. Bydd y bwyleri newydd yn arbed bron i £20,000 o gostau cynnal i’r ganolfan bob blwyddyn – arian a fydd yn cael ei ddefnyddio i ddatblygu’r ganolfan yn ganolbwynt cymunedol i Blas Madoc (a oedd hefyd yn flaenoriaeth i bobl leol).
Roedd ‘Cryfhau’r Ysbryd Cymunedol’ hefyd yn flaenoriaeth i’r grŵp, ac mae wedi cynnal cyfres o ddigwyddiadau i ddod â’r gymuned at ei gilydd, er enghraifft digwyddiad Nadolig a noson tân gwyllt. Maent yn bwriadu cynnal pedwar digwyddiad mawr bob blwyddyn, yn ogystal â digwyddiadau a gweithgareddau llai. Maent hefyd yn edrych ar gynlluniau bancio amser fel ffordd o ddatblygu’r ysbryd cymunedol drwy gael mwy o gyswllt a rhwydweithiau cymdeithasol.
Mae cynllun Sbarduno Newid cyntaf We Are Plas Madoc ar gael yma.
Tags Plas Madoc, We Are Plas Madoc
Pen-y-waun yn Dathlu Hanes eu Cymuned
“I rai pobl ifanc, mae'n gwneud gwahaniaeth enfawr i'w bywydau”
Y ganolfan gymunedol yw “hyb Hubberston”
Dyma Grŵp Warm ARTed Phillipstown
Ymddiriedolwr Adeiladu Cymunedau 2019©
Y wefan wedi ei ddylunio a’i ddatblygu gan Spindogs©
Your JavaScript appears to be disabled
Please enable your JavaScript for an optimal viewing experience